বীরভূমে উত্তেজনা, সোমবার পর্যন্ত বন্ধ ইন্টারনেট

ওয়েব ডেস্ক: রং খেলার দিন দুই গোষ্ঠীর গণ্ডগোলে উত্তপ্ত হয়ে উঠল বীরভূমের (Birbhum) সাঁইথিয়া। যার জেরে উত্তেজনা ছড়িয়ে পড়ে সংলগ্ন বিভিন্ন এলাকায়। পরিস্থিতি এমন হয় যে বন্ধ করে দিতে হয় ইন্টারনেট (Internet Suspended) পরিষেবা। রাজ্যের স্বরাষ্টদপ্তরের তরফে নির্দেশিকা (Order) জারি করা হয়। ঘটনায় বন্ধ নেটওয়ার্ক পরিষেবা। নবান্নের তরফে নেটওয়ার্ক বন্ধের নির্দেশিকা। ঘটনায় গ্রেফতার করা হয়েছে ২১ জনকে।

আগামী সোমবার (১৭ মার্চ) পর্যন্ত বন্ধ থাকবে ইন্টারনেট। সাঁইথিয়া থানা এলাকার মাঠপালসা গ্রাম পঞ্চায়েত, হাতোড়া, হরিসারা, ফুলুর এবং দরিয়াপুর গ্রাম পঞ্চায়েত অঞ্চলে ব্যাপক উত্তেজনা ছড়ায় গতকাল। সাঁইথিয়া পুরসভা এলাকাতেও উত্তেজনা ছড়ায়। তবে নির্দেশিকায় জানানো হয়েছে এসএমএস ও ভয়েস কলে ছাড় থাকবে।

আরও পড়ুন: তৃণমূলের পতাকে ছেঁড়ার অভিযোগ! দোলের দিন তুমুল বিতর্ক খড়দহে